
^ahal naming mambabasa, ang aklal na iio na 
hawak mo ay magpapakilala sa iyo sa ^elibiyong Jslam 
sa pamamagiian ng pinaiksi af pinagaang paglalahad, 
^aiapos basabin ang aklal na iio, ikaw ay magkakaroon 
na ng isang malinaw na ideya hingkol sa ilan sa mga 
pangunahing kahiruan ng ^lelihiyong iio na 
sinasampalaiayanan ng mabigiisa 1.Q00 milyong iao sa 
iba 7 ibang dako ng daigdig. 

^lalugod naming iaianggipin ang anumang kaianungan 
mula sa iyo ai ipinangangako naming sasaguiin iyon ai 
pagkakalooban ka pa namin ng maiibigan mong iba pang 
mga aklai na magdadagdag sa mga kaalaman mo 
hingkol sa ^elibiyong iio. 

Walang Diyos Kundi si Allah 1 

Ang Pangunahing batayan ng Relihiyong Islam 
ay ang prinsipyo ng Tawhid (Pananampalataya sa 
kaisahan ng Diyos): Walang Diyos Kundi si Allah. 
Kung wala ang matatag na batayang ito, hindi 
tatayo ang matayog na gusali ng Islam. Ito ang 
unang salitang kailangang bigkasin ng pumapasok 
sa Islam, kalakip ang pananampalataya rito at 
paniniwala sa lahat ng mga kahulugan nito at mga 
ipinahihiwatig nito. Ano ang kahulugan ng 
pahayag na Walang Diyos kundi si Allah? Ang 
pahayag na Walang Diyos kundi si Allah ay 
nangangahulugang: 

• Walang Tagapaglikha sa sansinukob kundi si 
Allah 

• Walang Nagmamay-ari at Namamahala sa 
sansinukob kundi si Allah 

• Walang sinasamba na karapat-dapat sa pagsamba 
kundi si Allah 

Si Allah ang siyang lumikha ng malawak, maganda, 

'Allah: ang pansariling pangalan ng Diyos sa Arabe at sa pangalang 
ito Siya nagpakilala sa Qur'an, ang kahuli-hulihang kapahayagan. 

at kahanga-hangang sandaigdigan na ito. Itong 
langit sampu ng mga malalaking bituin nito at ang 
mga planeta nito ay umiinog batay sa isang 
mahusay na sistema at kagilas-gilas na paggalaw. 
Itong daigdig sampu ng mga bundok nito, mga 
lambak nito, mga burol nito, mga ilog nito, mga 
kahoy nito, at mga pananim nito; sampu ng hangin 
nito, tubig nito, lupa nito, at karagatan nito; sampu 
ng gabi nito at araw nito; sampu ng naninirahan rito 
at lumalakad dito ay pawang nilalang ni Allah at 
nilikha Niya mula sa wala. Ito ay nilikha ni Allah. 

Ginawa Niya ang daigdig na tahanan at 
nilagakan Niya ito ng takdang lakas ng grabitasyon 
na naaangkop lamang sa pangangailangan ng buhay 
rito. Hindi nadadagdagan ang grabitasyon kaya 
hindi nagiging mahirap ang paggalaw, at hindi 
nababawasan kaya hindi nagliliparan ang mga 
nabubuhay rito. Ang lahat ng bagay sa Kanya ay 
may takdang sukat. Nagpadala Siya mula sa langit 
ng tubig na dalisay na kung hindi dahil dito ay 
hindi mananatili ang buhay. Sa pamamagitan ng 
tubig ay Kanyang pinatubo ang mga halaman at 
mga bunga, at pinainom ang mga hayop at tao. 

Inihanda Niya ang lupa upang mag-ingat sa tubig. 
Kaya naman dumaloy ito sa mga bukal at mga ilog. 

Ang unang tao na nilikha ni Allah ay si Adan 
(AS), 1 ang ama ng sangkatauhan. Nilikha Niya ito 
mula sa luwad. Pagkatapos ay hinubog Niya ito, 
iniinyuan Niya ito at hinipan Niya ito ng espiritung 
gawa Niya. Pagkatapos ay nilikha Niya mula kay 
Adan ang kabiyak nito. Ginawa Niya ang mga inapo 
nito mula sa punlay na ang pinagmulan ay mula sa 
isang hamak na likido. 

Pagmuni-munian mo ang nilikha ni Allah para 
sa iyo, makikita mong kahanga-hanga ang mga 
maselang organ ng katawan at ang mga mahusay 
na sistema na wala kang nalalaman sa mga gawain 
ng mga ito kundi kaunti lamang, huwag nang 
sabihing hindi mo kayang kontrolin ang mga ito. 
Halimbawa na lamang itong organ na kumpleto na 
para sa pagtunaw ng pagkain. 
Mayroong isang sistema na para naman sa 
paghinga. Ang ikaapat na sistema ay para sa nerve 

^AS): 'Alayhis Saiam: Sumakanya ang Kapayapaan. Sinasambit ito 
kapag nabanggit ang isang anghel o ang sang propeta. (SAS): Sallallahu 
'Alayhi wa Sallam: Pagpalain at Batiin Siya ni Allah ng 
Kapayapaan, kapag si Propeta Muhammad naman ang nabanggit. 

at ang ikalima ay para sa pagpapalabas ng 
dumi. May ikaanim, ikapito, at ikasampung 
sistema. Araw-araw ay nadaragdagan ang ating 
kaalaman sa mga ito ngunit ang hindi na nalalaman 
sa ating sarili ay mas marami kaysa ating nalalaman. 
Kaya sino ang lumikha sa taong ito nang ganito 
kahusay kundi si Allah? Kaya naman ang 
pinakamalaking kasalanan sa sansinukob ay ang 
gawan si Allah ng mga kaagaw gayong Siya 
lamang ang lumikha sa iyo. 

Sa pamamagitan ng bukas na puso ay 
magsimula ka at pagbulay-bulayan mo ang 
kahanga-hangang ginawa ni Allah. Itonghangin, 
na walang kulay na nagpaparumi sa mga paningin, 
na sinisinghot mo at nanunuot sa iyo sa lahat ng 
lugar, kung sakaling mahinto ang pagdating nito sa 
iyo sa loob ng ilang mga minuto ay mawawalan ka 
ng buhay. Itong tubig na iniinom mo, iyang 
pagkaing kinkain mo, itong tao na minamahal mo, 
itong lupa na nilalakaran mo, iyang langit na 
pinagmamasdan ng lahat ng nakikita ng iyong mga 
mata at ng lahat ng mga nilikha — malaki man o 
maliit — na hindi nakikita ng iyong mga mata; ang 

lahat ng mga ito ay kabilang sa mga nilikha ni 
Allah, ang Tagapaglikha at ang Maalam. 

Ang pagninilay-nilay sa mga nilikha ni Allah 
ay magpapabatid sa iyo sa kadakilaan ni Allah at 
kakayahan Niya. Ang pinakamangmang, 
pinakahangal at pinakaligaw sa mga tao ay ang 
taong nakikita na ang kahanga-hanga, dakila at 
nagkakaayong mga nilikhang ito na nagpapatunay 
sa kahanga-hangang karunungan at kakayahang 
lubos at pagkatapos ay hindi pa rin naniniwala sa 
Tagapaglikha na lumalang sa mga ito mula sa wala. 

Ang Dakilang Tagapaglikha na ito ay walang 
anumang katulad sa Kanya. Siya ang Nakaririnig at 
ang Nakakikita sa lahat. Hindi Niya nakawawangis 
ang anuman sa mga nilikha Niya. Nakikita tayo ni 
Allah sa ibabaw ng mga langit Niya samantalang 
hindi natin Siya nakikita. 

Kabilang sa mga katangian ni Allah ang 
pagkakaroon Niya ng kakayahan sa lahat ng bagay. 
Nasa kamay Niya ang buhay at kamatayan. Bawat 
nilikha ay nangangailangan sa Kanya ngunit Siya ay 
walang pangangailangan sa lahat ng nilikha. 
Kabilang din sa Kanyang mga katangian ay ang 



ring Totoong tfelihiyort 



pagtataglay ng kaalamang nakasasaklaw sa lahat ng 
bagay. Nalalaman Niya ang sinasalita ng mga dila 
natin at ang mga ginagawa ng mga bahagi ng ating 
mga katawan, bagkus pati na ang kinikimkim ng 
ating mga dibdib. 

Si Allah ay nakamasid sa atin, nakababatid sa 
ating mga kalagayan. Walang anumang bagay sa 
lupa ni sa langit ang maikukubli sa Kanya. Hindi 
Siya nawawalan ng malay, hindi Siya nakalilimot 
at hindi Siya natutulog. Nagtataglay Siya ng mga 
katangian ng lubos na kaganapan na walang 
kakulangan at walang kapintasan. 

Si Allah ay walang katambal sa Kanyang 
paghahari, walang kaagaw at walang katulong. 
Wala Kailanman ay hindi Siya nagkaroon ng 
asawa at anak, datapuwa't wala Siyang 
pangangailangan sa mga iyon. 

Dahil dito, ang kahulugan ng panini walang 
walang Diyos kundi si Allah ay ang pagtutuon ng 
anumang uri ng pagsamba kay Allah lamang. Kaya 
walang karapat-dapat sambahin kundi si Allah 
dahil tanging Siya lamang ang nagtataglay ng mga 
katangian ng pagkadiyos at kaganapan. Siya lamang 

ang Tagapaglikha, ang Tagapagtustos, ang 
Tagapagbiyaya, ang Tagakaloob ng buhay, ang 
Tagabawi ng buhay, at ang Nakahihigit sa mga 
nilikha Niya. Kaya naman Siya lamang ang may 
karapatan sa pagsamba, wala Siyang katambal. 

Ang sinumang tumangging sumamba kay Allah 
o ang sinumang sumamba sa iba pa kay Allah ay 
nagtambal na siya kay Allah at tumanggi nang 
sumampalataya sa Kanya. Kaya ang pagpapatirapa, 
pagyukod, pagpapakumbaba, at pagdarasal ay 
dapat lamang na iukol kay Allah. Walang hihingan 
ng saklolo (na hindi makakayang ibigay ngtao) 
kundi si Allah. Walang pag-uukulan ng panalangin 
kundi si Allah, walang hihingan ng mga 
pangangailangan kundi si Allah, at wala ring 
paghahandugan ng anumang handog, pagsunod, at 
pagsamba kundi si Allah. 

Nilikha tayo ni Allah upang sambahin Siya at 
upang subukin Niya ang tagumpay ng ating 
pagpapatupad sa pagsambang ito. Sinumang 
sumamba kay Allah, magmahal sa Kanya, 
magpakumbaba sa Kanya, sumunod sa Kanyang 
mga kautusan, at umiwas sa Kanyang mga 



ring lotoong ftetihlyon 



ipinagbawal ay magtatamo ng Kanyang kasiyahan, 
ng Kanyang awa, at ng Kanyang pagmamahal; at 
gagantimpalaan Niya ang taong ito ng magandang 
gantimpala. Sinumang tumangging sumamba kay 
Allah na lumikha sa kanya at nagtustos sa 
pangangailangan niya, nagmatigas nang may 
pagmamalaki sa di-pagsamba, at tumangging 
magpasakop sa mga utos ni Allah at tumangging 
umiwas sa mga ipinagbabawal Niya, ang taong ito 
ay naging karapat-dapat sa galit at poot ni Allah. 
Masakit ang kanyang parusa. 

Hindi tayo nilikha ni Allah nang walang 
kabuluhan at hindi Niya tayo hinayaang 
mapariwara. Kabilang sa pinakamangmang sa mga 
tao at pinakahangal sa kanila ay ang taong 
nalalaman niyang lumabas siya sa mundong ito; 
pinagkalooban ng pandinig, paningin, at kaisipan; 
mamu-muhay sa loob ng maikling panahon at saka 
mamatay ngunit hindi niya nalalaman kung bakit 
siya dumating sa mundong ito at kung saansiya 
pupunta pagkamatay. Sinabi ni Allah: "Kaya 
ipinagpapalagay ba ninyo na nilikha Namin kayo 
bilang isang laro lamang, at na kayo sa Amin ay 



*<btg Totoong tfetihitfon 



hindi magsisibalik?"(23:l 15). 

Para kay Allah, ang naniniwala sa Kanya, ang 
umaasa sa Kanya, ang dumudulog sa Kanya, ang 
nagmamahal sa Kanya, ang nagpapakumbaba sa 
Kanya, ang lumalapit sa Kanya sa pamamagitan ng 
pagsasagawa ng mga pagsamba at ang naghahanap 
sa ikasisiya Niya sa lahat ng sandali ay hindi 
kapantay ng taong tumatangging sumampalataya sa 
Kanya-na lumikha sa taong ito at nagbigay-anyo 
rito-nagpapasinungaling sa Kanyang mga tanda, sa 
Kanyang relihiyon, at tumatanging magpakumbaba 
sa Kanyang utos. Ang una ay magtatamo ng 
pagpaparangal, gantimpala, pagmamahal, at lugod 
samantalang ang huli ay babagsakan ng poot, galit, 
paghamak, at kaparusahan. 

Bubuhayin ni Allah ang mga tao mula sa 
kanilang mga libingan matapos na sila ay mamatay. 
Gagantimpalaan Niya ang nagpakabuti sa kanila ng 
kaginhawahan at karangalang manahan sa Paraiso 
ng kaginhawahan, at parurusahan Niya ang 
nagpakasama sa kanila na nagmatigas at 
tumangging sumamba sa Kanya ng pagdurusa sa 
hnpiyerno. 



/btg totoong Reiihiyon 



Ang mga Sugo 

Ang pananampalataya sa pagkasugo ni 
Muhammad (SAS) ang ikalawang kabiyak ng 
pangunahing saligan sa mga saligan ng Islam at 
ang pangunahing pundasyon na kinatatayuan ng 
gusali ng Islam. 

Ang tao ay nagiging isang Muslim matapos na 
kanyang nabigkas ang pagsaksi sa pagkadiyos ni 
Allah at pagkasugo ni Muhammad (SAS). Sasaksi 
siya na walang Diyos kundi si Allah at sasaksi siya 
na si Muhammad ay Sugo ni Allah. 

Ang sugo ay isang lalaking nasa mataas na 
tugatog ng katapatan sa pananalita at kagandahang 
asal na pinili ni Allah mula sa mga tao. Kinasihan 
Niya ito ng anumang ninais Niya na mga 
alituntunin sa relihiyon o mga bagay-bagay hinggil 
sa di-nakikita, at naatasang iparating sa mga tao ang 
mga ito. Samaktuwid, ang sugo ay isang taong tulad 
mo at tulad ng lahat ng tao. Kumakain siya gay a ng 
pagkain ng mga tao, uminom siya gaya ng pag- 
inom ng mga tao, at nangangailangan siya gaya ng 
pangangailangan ng mga tao. Ang ipinagkaiba niya 
sa kanila ay ang kapahayagang ipinagkaloob sa 

kanya na nanggaling kay Allah. Ipinaalam sa kanya 
ang anumang naisin ni Allah tulad ng mga bagay- 
bagay hinggil sa di-nakikita at mga alituntunin ng 
relihiyon na ipararating niya sa mga tao. Naiiba 
rin siya sa kanila sa pagtatamasa niya ng 
pangangalaga ni Allah na hindi masadlak sa 
malaki at maliit na mga kasalanan o anumang bagay 
na makasisira sa pagpaparating ng mensahe ni Allah 
sa mga tao. 

Sampling siglo ang namagitan kay Noe at kay 
Adan. Ipinadala siya ni Allah sa mga kababayan 
niya matapos na sila ay maligaw at nagingmga 
mananamba ng mga diyos na iba pa kay Allah. 
Sumasamba sila noon sa mga diyus-diyusan, mga 
bato, at mga libingan kaya ipinadala siya ni Allah 
sa kanila upang panumbalikin sila sa pagsamba kay 
Allah lamang. Sa loob ng mahabang panahon ay 
patuloy siyang nag-aanyaya sa mga kababayan 
niya na si Allah lamang ang sambahin, subalit 
walang naniniwala sa kanya kundi iilan. 

Pagkatapos niyon ay nagpadala pa si Allah ng 
maraming sugo sa mga bansa sa mundo. Walang 
kalipunan na hindi nagkaroon ng tagapagbabala. 

Ipinabatid sa atin ni Allah ang ilan sakanilaat 
hindi Niya ipinabatid ang marami sa kanila. Lahat 
sila ay isinugo na may isang mensahe at iyon ay ang 
pag-aatas sa mga tao na si Allah lamang — wala 
Siyang katambal — ang sambahin at ang ibang 
sinasamba bukod pa sa Kanya ay iwawaksi. 

Si JVluhammad ay Sugo ni Allah 

Isinugo ni Allah si Muhammad (SAS) sa 
Makkah. Pinagkalooban siya ni Allah ng mga 
kapahayagan at mga himala na nagpapatunay sa 
pagkapropeta at pagkasugo niya. Ginawa siyang 
kahuli-hulihan sa mga sugo at ang kanyang 
relihiyon ay ginawang panghuli sa mga relihiyon. 
Pinangalagaan ni Allah ang relihiyon na ito upang 
hindi mapalitan at hindi mabago hanggang sa 
wakas ng mundo at pagdating ng Araw ng 
Paghuhukom. Samakatuwid sino si Muhammad? 
Sino ang kanyang mga kababayan? Paano siyang 
isinugo ni Allah? Siya si Muhammad na anak ni 
Abudullah na anak ni Abdulmut talib na mula sa 
liping Quraysh at ang Quraysh naman ay kabilang 
sa mga Arabe. Ipinanganak siya sa Makkah noong 

taong 571. Yumao ang kanyang ama samantalang 
siya ay isa pa lamang sanggol sa loob ng 
sinapupunan kaya lumaki siyang isang ulila sa ama 
sa ilalim ng pag-aaruga ng lolo niya na si 
Abdulmuttalib. Nang yumao na ang kanyang lolo, 
ang kanyang tiyuhing si Abu Talib ang siya 
namang nag-aruga sa kanya. 

Si Muhammad (SAS) ay isang 
mapagkakatiwalaan, matapat, maganda angasal, 
mabuting mangusap, matatas magsalita, minamahal 
ng mga kamag-anak at mga di-kamag-anak, 
pinagpipitagan ng mga kababayan niya at 
iginagalang sa kanila. Siya ay tinagurian nilang al- 
Amin, ang mapag-kakatiwalaan. Inilalagak nila sa 
kanya ang mga mahalagang ari-arian nila kapag 
naglalakbay sila. Karagdagan pa sa kagandahan ng 
kanyang asal ? makisig din ang kanyang anyo. 
Hindi magsasawa ang mata sa pagtingin sa kanya. 
Ang lipi ng Propeta (SAS) at ang angkan niya ay 
nakatira noon sa Makkah malapit sa Pinakabanal 
na Masjid (al-Masjid al-Haram) at Ka'bah. 
Naglagay sila, at ang mga liping nasa palibot nila, 
sa palibot ng Ka'bah ng mga diyus-diyusan na yari 

sa bato, kahoy, at ginto. Itinuring nilang banal ang 
mga ito at naniwala silang nakapagdudulot ang 
mga ito ng pakinabang at kapinsalaan. Karagdagan 
sa iba pang mga diyus-diyusan at mga kahoy, sa 
labas ng Makkah ay mayroon pang mga sinasamba 
bukod pa kay Allah. 

Ang kanilang buhay kasama ng kanilang 
kapaligiran ay puno ng kapalaluan, 
pagmamayabang, pagmamataas, pangangaway sa 
iba at mga mapanirang digmaan; bagaman mayroon 
din naman sa kanila na may mga magandang ugali 
gaya ng katapangan, pagpaparangal sa panauhin, 
katapatan sa pananalita, at iba pa. 

Nang sinapit na ng Propeta ang gulang na 
apatnapung taon at samantalang siya ay nasa loob 
ng yungib ng Hira' sa labas ng Makkah, ibinaba sa 
kanya ang kauna-unahang kapahayagan mula sa 
langit buhat kay Allah. Pinuntahan siya ni Anghel 
Gabriel na nagparating ng kapahayagan. "Bumasa 
ka sa ngalan ng Panginoon mo na lumikha, 
Iumikha sa tao buhat sa namuong dugo. 
Bumasa ka at ang Panginoon mo ay ang 
Pinakamapagbigay, na nagturo sa 

pamamagitan ng panulat, nagturo sa tao ng 
hindi nito nalaman."(96:l-5). 

Pagkatapos niyon ay umalis ang anghel at iniwan 
siya. Takot na takot at sindak na sindak nang 
nagbalik ang Sugo (SAS) sa kanyang bahay at sa 
kanyang maybahay. 

"Balutin mo ako, balutin mo ako; natatakot ako 
para sa aking sarili," sabi niya sa maybahay niya 
na si Khadijah. 

"Aba'y hindi, sumpa man kay Allah, hinding- 
hindi ka bibigyan ni Allah ng kahihiyan. 
Pinakikitungnhan mo nang maigi ang kamag-anak 
mo, tumutulong ka sa naghihikahos at umaagapay 
ka sa dinapuan ng kasawiang-palad," tugon ng 
kanyang maybahay sa kanya. 

Pagkatapos niyon ay pinuntahan uli siya ni 
Gabriel (AS) sa talagang anyo nito noong ito ay 
likhain ni Allah. Natakpan niya ang buong abot- 
tanaw. 

"Muhammad, ako si Gabriel at ikaw ang Sugo ni 
Allah," sabi ng anghel 

Nagkasunod-sunod na ang pagdating ng 
kapahayagan buhat sa langit na nag-uutos sa Sugo 
(SAS) na anyayahan ang mga kababayan niya na si 

Allah lamang ang sambahin at bigyang-babala sila 
laban sa pagtatambal kay Allah ng iba pang diyos 
at kawalang pananampalataya. Nagsimula siyang 
isa-isang anyayahan ang kanyang mga kababayan 
na magsipasok sa Islam. Nagsimula siya 
pinakamalapit na kamag-anak. Ang unang naniwala 
sa kanya ay ang kanyang maybahay na si Khadijah 
na anak ni Khuwaylid, ang kanyang kaibigang si 
Abu Bakr as-Siddiq, ang kanyang pinsang si 'AH 
na anak ni Abu Talib. 

Nang malaman ng mga kababayan niya ang 
kanyang pag-aanyaya, nagsimula silang harapin 
siya, pagbalakan siya ng masama, at awayin siya. 

Nagpatuloy ang Sugo (SAS) sa pag-aanyaya sa 
kanila sa Islam. Sinasabi niya sa kanila: "Sabihin 
ninyo na walang Diyos kundi si Allah, magiging 
matagumpay kayo." Sinabi naman nila: "Ginawa ba 
Niya ang mga diyos na iisang diyos? Tunay na ito 
ay isang kataka-takang bagay." 

Nagsibabaan mula kay Allah ang mga 
kapahayagan na nag-aanyaya sa kanila sa patnubay 
at nagbibigay-babala sa kanila laban sa pagkaligaw 
na siyang kalagayan nila. 



Subalit ang mga kapahayagang ito at ang pag- 
aanyaya na iyon ay walang naidagdag sakanila 
kundi kapalaluan at pagmamatigas natanggapin 
ang katotohanan. Hindi lamang, sinimulan pa 
nilang patindihin ang pagpapasakit sa mga 
pumasok sa Islam, lalo na sa mahihina. 

Tinangka ng mga Quraysh na suhulan ang Sugo 
(SAS) upang itigil na niya ang kanyang pag- 
aanyaya. Inalok nila siya ng mga kayamanan, na 
maging hari nila, at iba pang mga pang-akit sa 
kondisyon na hihintuan niya ang kanyang pag- 
aanyaya sa bagong relihiyong ito na nakasasama sa 
kanilang mga diyos na pinakababanal nila at 
sinasamba nila bukod pa kay Allah. Ang 
paninindigan ng Sugo (SAS) ay matigas at walang 
pag-aalinlangan dahil ito ay pananam-palatayang 
ipinag-utos sa kanya ni Allah na iparating sa mga 
tao. At kung sakaling tatalikdan niya ang 
kautusang ito, tiyak na siya ay parurusahan ni 
Allah. Sinabi niya sa kanila: u Ang ninanais ko sa 
inyo ay ang kabutihan dahil kayo ay aking mga 
kaangkan at mga kalipi. Sumpa man kay Allah, 
kung sakaling ako man ay magsisinungaling sa 



lahat ng mga tao, hindi ako magsisinungaling sa 
inyo; at kung sakali mang dadayain ko ang lahat ng 
mga tao, hindi ko kayo dadayain." 

Nang walang napala ang mga pag-aalok na 
itigil ng pag-aanyaya, lalong tumindi ang pang- 
aaway ng mga Quraysh sa Sugo (SAS) at sa 
kanyang mga tagasunod. 

May dumating sa Sugo (SAS) na isang pangkat 
ng mga taga lungsod ng Yathrib na di-naglaon ay 
pinangalanang al-Madinah al-Munawwarah. Sila ay 
inanyayahan niya sa Islam at nagsiyakap naman 
sila sa Islam. Kaya pag-uwi nila ay ipinadala niya 
kasama nila ang isa sa kanyang mga kasamahan, na 
ang pangalan ay Mus'ab Ibnu 'Umayr, upang siyang 
magturo sa kanila ng mga katuruan ng Islam. Sa 
pamamagitan ni Mus'ab ay maraming mga taga- 
Madinah ang pumasok sa Islam. 

Nang sumunod na taon ay pumunta sa Propeta 
(SAS) ang mga bagong Muslim upang manumpa 
ng katapatan sa kanya sa pagyakap nila sa Islam. 
Inutusan niya ang mga pinag-uusig na kasamahan 
niya na lumikas sa Madinah. Kaya may mga 
pangkat at mga indibiduwal na nagsilikas doon. 

(Sila ay tinagurian na mga Muhajir, nandayuhan o 
nagsilikas.) Malugod at magiliw silang tinanggap 
ng mga taga-Madinah, pinatuloy sila sa mga 
tahanan ng mga ito, at hinatian sila ng mga ari-arian 
ng mga ito at mga tahanan ng mga ito. Pagkatapos 
niyon ay tinawag ang mga taga-Madinah na Ansar, 
ang mga tumulong. 

Nang malaman ng mga Quraysh ang paglikas 
na ito, nagpasya silang patayin ang Propeta 
(SAS). Nagpasya silang kubkubin ang kanyang 
tahanan na tinutulugan niya. Kapag lumabas siya, 
sabay-sabay nila siyang tatagain na animo'y isang 
tao ang tumaga. Ngunit iniligtas siya ni Allah 
laban sa kanila. Lumabas siya at dumaan sa kanila 
nang hindi nila namamalayan. Sumunod sa kanya 
si Abu Bakr at inutusan niya naman si 4 AH na 
manatili sa Makkah upang isauli ang mga 
mahahalagang bagay na inilagak samgamay-ari 
nito. 

Habang siya ay nasa daan, naglaan ang mga 
Quraysh ng malaking pabuya sa sinumang 
makadadakip kay Muhammad (SAS) buhay man o 
patay. Subalit iniligtas siya ni Allah sa kanila; siya 

at ang kanyang kasama ay nakarating nang ligtas sa 
Madinah. 

Pagdating ng Sugo ni Allah (SAS) doon ay 
masaya at malugod siyang sinalubong ng mga taga- 
Madinah. Labis-labis ang kasiyahan nila. 
Nagsilabasan sila sa kanilang mga tahanan upang 
salubungin siya. Sinasabi nila: "Dumating ang Sugo 
ni Allah, dumating ang Sugo ni Allah." 

Ipinagpatuloy roon ni Propeta Muhammad 
(SAS) ang pag-anyaya sa Relihiyon ni Allah. 
Dumami ang kanyang mga tagasunod at lumaganap 
ang Islam sa maraming mga pook, pati na sa 
Makkah na kanyang nilisan. Yumao siya sa gulang 
na 63 taon. 

Ito si Muhammad, ang Sugo ni Allah at ang 
kahuli-hulihan sa mga propeta at mga isinugo. 
Ipinadala siya ni Allah para sa lahat ng mga tao 
bilang tagapaghatid ng magandang balita at 
tagapagbabala. Naihatid nga niya ang mensahe, 
nagampanan ang tungkulin, at napagpayuhan niya 
ang sambayanang Muslim. Inalalayan siya ni Allah 
sa pamamagitan ng Banal na Quran. Kung nagtipon 
man ang mga tao magmula sa simula ng mundo 

hanggang sa wakas nito upang gumawa ng katulad 
ng Qur'an hindi sila makagagawa ng katulad nito 
kahit pa magtulungan sila. 

Ang Qur'an na ito ay binubuo ng isandaan at 
labing-apat na surah (kabanata) at mahigit sa anim 
na libong ayah (talata). Hinahamon ni Allah ang 
sangkatauhan sa nagdaang mga panahon na 
magbigay ng isang surah na tulad ng sa mga surah 
ng Qur'an. Ang pinakamaikling surah sa Qur'an ay 
ay binubuo ng tatlong ayah lamang. Kung 
magagawa nila iyon, malalaman nilang ang 
Qur'an na ito ay hindi mula kay Allah. Ito ang 
pinakadakila sa mga himalang itinulong ni Allah 
sa Kanyang Sugo (SAS). 



Ulan sa mga Himala ng Sugo (SAS) 

1. Nang nanalangin siya kay Allah at inilagay ang 
kamay niya sa lalagyan ng inumin ay may 
lumabas na tubig sa pagitan ng mga daliri niya 
at ang buong hukbo na binubuo ng isanlibo ay 
nakainom buhat sa tubig na ito. 

2, Nanalangin siya kay Allah at inilagay niya ang 
kamay niya sa pagkain; dumami ang pagkain sa 



plato hanggang sa makakain mula rito ang 1,500 
kasamahan niya. 
3. Itinaas niya ang kanyang mga kamay sa langit 
habang nananalangin kay Allah na magpabuhos 
ng ulan. Hindi pa niya naiwan ang kanyang 
kinalalagyan at nagsitulo ang mga patak ng tubig 
buhat sa kanyang mukha sanhi ng ulan. At 
marami pa ang ibang mga himala. 

Ang Sugo ni Allah ay isang ulirang halimbawa 
sa lahat ng kanyang mga gawain at kanyang mga 
salita. Siya ang unang tagapagpatupad sa mga 
kautusang ibinaba sa kanya mula kay Allah. Siya 
ang pinakamasigasig sa paggawa ng mga 
pagsamba at pinakamasunurin sa lahat ng mga tao. 
Siya ang pinakamapagbigay sa mga tao. Walang 
anumang yamang natitira sa kamay niya nahindi 
niya ginugol alang-alang kay Allah para sa mga 
dukha, mga maralita, at mga nangangailangan. Pati 
nga ang dapat na ipamana niya ay ipinamigay niya. 
Sinabi niya: "Kaming mga Propeta ay Hindi 
nagpapamana; ang anumang naiwan namin ay 
kawanggawa. n 



Tungkol naman sa kanyang kaasalan, walang isa 
mang makatutulad dito. Wala siyang nakasama na 
hindi siya minahal mula sa kaibuturan ng puso nito 
anupa't ang Sugo (SAS) ay higit niyang minahal 
kaysa sa anak, magulang niya, at pati na sa lahat 
ng mga tao. 

Ang mga Saligan ng 9slam 

1. Ang Unang Saligan: ang pagsaksi na walang 
Diyos kundi si Allah at si Muhammad ay 
Sugo ni Allah. Ito ang unang pangungusap na 
kailangang sabihin ng pumapasok sa Relihiyong 
Islam: ashhadu alia ildha Wallah, wa ashhadu 
anna muhammadar rasululldh, ibig sabihin: 
Sumasaksi ako na walang Diyos kundi si Allah 
at sumasaksi rin ako na si Muhammad ay Sugo 
ni Allah. Sasabihin ito kalakip ng paniniwala sa 
lahat ng kahulugan nito, gaya ng nabanggit na. 

Maniniwala na si Allah ang Iisa at Nag-iisang 
Diyos na hindi nagkaanak, hindi ipinanganak at 
walang ano mang katulad sa Kanya; na Siya 
ang Tagapaglikha at ang anumang iba pa sa 



Kanya ay nilikha; na tanging Siya lamang ang 
Diyos na karapat-dapat sa pagsamba. Kaya 
walang Diyos kundi Siya at walang Panginoon 
bukod pa sa Kanya. Maniniwala rin na si 
Muhammad ay lingkod ni Allah at Sugo Niya na 
pinadalhan Niya ng kapahayagan mula sa langit 
na nagpaparating sa ipinag-uutos at 
ipinagbabawal ni Allah. Kailangang paniwalaan 
siya sa ipinabatid niya, sundin sa ipinag-utos 
niya at iwasan ang ipinagbawal niya. 
2. Ang Ikalawang Saligan: ang pagsasagawa ng 
Dasal. Ito ay binubuo ng limang dasal (salah sa 
wikang Arabe) sa isang araw. Nakikita sa 
pagdarasal ang pagtatanghal ng pagpapaalipin at 
pagsunod kay Allah. Ang tao ay tumatayo nang 
may-pagpapakumbaba habang kanyang 
binibigkas ang mga talata ng Qur" an at habang 
kanyang dinadakila si Allah ng sari-saring 
katagang ginagamit sa pag-aalaala at pagpupuri 
sa Kanya. Yumuyukod siya para sa Kanya at 
nagpapatirapa sa Kanya. Kinakausap niya Siya, 
dinadalanginan niya Siya, at humihingi siya sa 
Kanya buhat sa Kanyang dakilang biyaya. 

Samakatuwid ang dasal ay isang tagapag- 
ugnay sa tao at kanyang Panginoon na siyang 
lumikha sa kanya na nakaaalam sa kanyang 
inililihim at inihahayag, at sa ginagawa niyang 
pagkilos kasama ng iba pang mga 
nagpapatirapa sa dasal. Ang pagdarasal ang 
dahilan kung bakit iniibig ni Allah ang isang 
tao, kung bakit inilalapit Niya ito sa Kanya, at 
kung bakit nalulugod Siya rito. Ang sinumang 
huminto sa pagsasagawa nito dahil sa 
pagtangging magpaalipin kay Allah, magagalit sa 
kanya si Allah, isusumpa Niya siya, at itiniwalag 
na niya ang kanyang sarili sa 
pananampalatayang Islam. 
3. Ang Ikatlong Saligan: Ang pagbibigay ng 
zakah. Ang zakah ay isang takdang bahagi 
buhat sa takdang uri ng ari-arian na itinakda ni 
Allah na ikaltas sa mga mayayaman upang 
ibigay sa karapat-dapat na mga maralita at mga 
dukha sa lipunan upang maibsin ang kasalatan 
nila at mapunan ang pangangailangan nila. Ang 
takdang bahagi nito ay 2Vi % ng salaping 

naipon na ipamamahagi taon-taon sa mga 
karapat-dapat na tumanggap. 

Ang saligang ito ay isang dahilan ng 
paglalaganap ng pagkakabuklod-buklod sa 
lipunan ng mga kaanib ng lipunan kalakip dito 
ang paglago ng pagmamahalan, 
pagkakapalagayan ng loob, pagtutulungan at 
pagkaalis ng mga pagkasuklam at mga 
hinanakit ng mga uring maralita sa mga uring 
mayaman at mga nakaririwasa. 
4. Ang Ikaapat na Saligan: Ang pag-aayuno sa 
buwan ng Ramadan. Ang pag-aayuno, sawm o 
siydm sa Arabe, ay ang paghinto sa pagkain, 
pag-inom, paninirarilyo at pakikipagtalik, sa 
layuning ito ay gagawing isang pagsamba kay 
Allah, magmula sa pagsapit ng madaling-araw 
hanggang sa paglubog ng araw. 

Ang Ramadan, ang buwan na kinakailangang 
mag-ayuno, ay ang ikasiyam na buwan sa 
kalendaryo ng Islam. Sa buwan ding ito 
nagsimula ang pagpapahayag ng Qur'an sa Sugo 
(SAS). 



Ilan sa mga malalaking kabutihang 
naidudulot ng pag-aayuno ay ang pagsasanay na 
magtimpi at magtiis, at ang pagpapalakas sa 
angking takot kay Allah at pananampalataya na 
nasa puso. Iyan ay sapagkat ang pag-aayuno ay 
isang lihim sa pagitan ng tao at ni Allah. 
Magagawa ng isang tao, kapag nag-iisa siya sa 
isang lugar, na kumain at umiinom. Walang 
taong makaaalam sa paghinto niya sa kanyang 
pag-aayuno. Kung mag-aayuno siya bilang 
pagsamba kay Allah at nababaitd niyang 
walang nakakikita sa kanya sa pagsamba niya 
kay Allah, iyon ay magiging dahilan ng 
paglago ng pananampalataya niya at takot sa 
Kanya. Dahil doon, ang gantimpala ng mga 
nag-aayuno ay malaki mula kay Allah. 
5. Ang Ikalimang Saligan: ang pagsasagawa ng 
hajj. Tungkulin ng isang Muslim na magsagawa 
ng hajj isang beses sa tanang buhay. 
Maglalakbay ang isang Muslim sa mga pook na 
pagdadausan ng seremonya ng hajj sa Makkah 
sa buwan ng hajj, ang kahuli-hulihang buwan sa 
kalendaryo ng Islam. Bago pumasok sa Makkah 
ay huhubarin niya ang kanyang kasuutan at 
isusuot ang kasuutan ng ihram 1 na binubuo ng 

dalawang pirasong puting tela. Ang kasuutang 
ito sa lalaki. Ang babaeng Muslim naman ay 
magsuot ng anumang kasuutan na 
ipinahihintulot sa Islam. 

Pagkatapos ay isasagawa niya ang iba't-ibang 
mga gawain ng hajj gaya ng pag-ikot sa palibot 
ng Ka'bah, pagtakbo sa pagitan ng Safa at 
Marwah, pananatili sa Arafah, pagpapagabi sa 
Muzdalifah at iba pang gawain. 

Ang hajj ang pinakamalaking pagtitipon ng 
mga Muslim sa balat ng lupa. Sa pagtitipong ito 
ay naghahari sa kanila ang pagkakapatiran, ang 
pagmamahalan, at ang pagpapayuhan. Ang 
kanilang kasuutan ay iisa at ang pamamaraan 
nila ng pagsasagawa ng hajj ay iisa. Walang 
kalamangan ang isa sa kanila sa iba kundi sa 
laki ng takot kay Allah. 

Pagwawakas 

Ito ang pananampalatayang Islam na 
nagpapahayag sa pamumukod-tangi ni Allah sa 



Ang pagpasok sa pagsasagawa ng itinakdang mga rituwal ng hajj. 

pagkadiyos. Angsawikain nito ay walang Diyos 
kundi si Allah. Ito ang Islam na pinili ni Allah 
bilang relihiyon para sa Kanyang mga lingkod. 

Ito ang pananampalatayang Islam; hindi na 
tatanggapin ni Allah sa kaninuman ang relihiyon na 
iba pa rito. Ito ang pananampalatayang Islam na ang 
sino mang maniwala rito at gumawa ng mabuti ay 
mapabibilang sa mga matagumpay sa Paraiso ng 
Kaginhawahan. 

Ito ang pananampalatayang Islam na hindi 
masosolo ng anumang pangkat ng mga tao at hindi 
lamang para sa isang lahi ng tao. Bagkus ang 
sinumang sumampalataya rito at nag-anyaya sa 
mga tao sa pananampalatayang ito ay siyang 
karapat-dapat para rito at siyang pinakamarangal 
para kay Allah. Tungkulin nating tawagin ang 
pansin ng mambabasa laban sa mga pangunahing 
bagay na humahadlang sa mga tao at sa Islam at 
pumipigil sa kanila sa pagpasok dito. 
1. Ang kawalang kaalaman at kabatiran sa 

Relihiyong Islam — sa katuruan nito, sa batas 

nito at itinuturo nito na mga kagandahang asal. 

Ang mga tao ay mga kaaway ng mga hindi nila 



nalalaman. Kaya naman, ang isang nagnanais 
na malaman ang pananampalatayang Islam ay 
kailangang magbasa at magbasa pa hanggang 
sa malaman niya ang pananampalatayang ito 
mula sa mga pangunahing reperensiya nito. 
Sana'y ang pagbabasa ay may ng espiritu ng 
kawalang pagkiling, katarungan, at naghahanap 
sa katotohan lamang. 
2. Ang panatisismo sa relihiyon, kaugalian, at 
kulturang kinagisnan ng isang tao. Ang walang 
malalim na pag-iisip at pagmumuni-muni kung 
gaano katotoo ang relihiyong kinalakihan ng 
isang tao at ang pananaig sa kanya ng 
nasyonalismo ang dahilan ng pagtanggi niya sa 
bawat relihiyong iba sa relihiyon ng kanyang 
mga magulang at mga ninuno. Ang panatisismo 
ang nagpapapikit sa mga mata, ang nagtatakip 
sa mga tainga, at tumatabing sa mga pag-iisip. 
Kaya naman hindi nakapag-iisip nang malaya at 
walang pagkiling ang isang tao at hindi niya 
nakikita ang pagkakaiba ng mga kadiliman sa 
liwanag. 

3. Ang mga kapritso, ang mga hangarin at ang mga 
mithiin ng tao. Ang mga ito ang nagdadala sa 
pag-iisip at sa pagnanais sa kung saan lamang 
nito naisin at sa kung ano ang makakasira sa tao 
nang hindi nito nadarama, at siya ring pumipigil 
sa kanya na tanggpin ang totoo at sumuko rito. 

4, Ang mali at ang mapanirang-puri na paninisi sa 
Islam sa pagkakaroon ng ilang mga kamalian at 
mga paglihis sa panig ng ilang Muslim. Ang 
Islam ay walang kina-laman sa mga ito at dapat 
na alalahanin ng lahat na ang Relihiyon ni Allah 
ay walang pananagutan sa mga kamalian ng 
tao. 

S3ng pinakamadaling paraan upang malaman ng hang lao ang 
kalolobanan al ang palnubay ay ang ibaling niya ang kanyang 
puso kay 5%/Iab nang may pagbaba/ik-Ioob al ' pagpapakumbaba. 
tylagsusumamo siya sa pagbiling kay $$!!ab na palnubayan 
siya sa tumid na landas af sa lutnid na relibiyon na iniibig a} 

kinalulugdan ni 57IIab. <Ja ganilo makakamil ng tao ang 
kaaya-ayang bubay ai ang malang banggang kaligayaban na 
bind! na siya malulungkof kaiianman, Dapaf niyang malaman 
na si Sfillab ay dumidinig sa panalangin ng nanalangin kapag ih 
ay nananalangin sa ^anya. 

